Greek Legal Document

Category: 31

Content:
114. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Δ4/1356 της 24 Ιουν./29 Ιουλ. 1991 (ΦΕΚ Β΄  582) Δημοσιότητα της Διοικητικής δράσης κατά την απονομή σύνταξης και εφάπαξ παροχών από τους φορείς αρμοδιότητας Γ.Γ.Κ.Α. Έχοντας υπόψη: 1.Τις διατάξεις του άρθρ. 6 του νόμ. 1943/1991 «Εκσυγχρονισμός της οργάνωσης και λειτουργίας     της     δημόσιας     διοίκησης,     αναβάθμιση (Μετά τη σελ. 18,204(α) Σελ. 18,205 Τεύχος 1125 –Σελ. 5 Οργανισμοί Κοινωνικής ασφαλίσεως 15Β.ΑΑ.α.109-114 136 του προσωπικού της και άλλες συναφείς διατάξεις» (ΦΕΚ 50Α΄) 2.Τις διατάξεις του Π.Δ. 105/1988 «Οργανισμός της Γενικής Γραμματείας Κοινωνικών Ασφαλίσεων του Υπουργείου Υγείας, Πρόνοιας και Κοινωνικών Ασφαλίσεων (ΦΕΚ 46Α΄). 3.Την ανάγκη δημοσιοποίησης και διαφάνειας των ενεργειών των αρμοδίων οργάνων των ασφαλιστικών οργανισμών αρμοδιότητας Γενικής Γραμματείας Κοινωνικών Ασφαλίσεων, με σκοπό την εμπέδωση κλίματος εμπιστοσύνης στον πολίτη για την αμερόληπτη και χρηστή δράση αυτών, αποφασίζουμε: 1.Καθορίζουμε τον τύπο, τον τρόπο και το χρόνο που κρίνεται πρόσφορος για την απονομή σύνταξης (γήρατος, αναπηρίας, θανάτου, διαδοχικής ασφάλισης, Χωρών ΕΟΚ, Διακρατική) καθώς και εφάπαξ παροχής, σύμφωνα με τις διατάξεις του άρθρ. 6 του νόμ. 1943/1991 ως εξής: Οι αρμόδιες υπηρεσίες (Κεντρικές ή περιφερειακές) των ασφαλιστικών Οργανισμών, στις οποίες υποβάλλονται αιτήσεις ασφαλισμένων για χορήγηση σύνταξης ή εφάπαξ παροχής, αναρτούν πίνακες όπως τα παραρτήματα Α, Β, Γ, Δ, Ε και ΣΤ δημοσιότητας για κάθε κατηγορία σύνταξης, όπως ορίζεται παραπάνω. Σε κάθε πίνακα δημοσιότητας περιλαμβάνονται, κατά στήλες, τα ακόλουθα στοιχεία: -Αύξων αριθμός. -Ημερομηνία υποβολής αίτησης -Αριθμός πρωτοκόλλου αίτησης. -Ονοματεπώνυμο αιτούντος. -Απόφαση. -Παρατηρήσεις. -Ημερομηνία έκδοσης απόφασης. -Αριθμός απόφασης. -Τήρηση προθεσμιών (60 ημερών ή αυτή ου προβλέπεται από την σχετική κοινή απόφαση για την κατηγορία του συγκεκριμένου αιτήματος (άρθρ. 5 νόμ. 1943/1991). 2.Οι παραπάνω πίνακες δημοσιότητας ενημερώνονται μέσα στο πρώτο δεκαήμερο κάθε μήνα, με τις νέες αιτήσεις των ασφαλισμένων και τις αντίστοιχες αποφάσεις ή ενέργειες των αρμοδίων Υπηρεσιών. 3.Οι πίνακες αναρτώνται σε περίοπτη θέση του καταστήματος του Οργανισμού όπου είναι εύκολη η πρόσβαση των πολιτών. Σελ. 18,206 Τεύχος 1125-Σελ. 6 4.Για το Ίδρυμα Κοινωνικών Ασφαλίσεων (ΙΚΑ), λόγω του πολύ μεγάλου αριθμού των ασφαλισμένων του και προκειμένου η δημοσιοποίηση να μην αποβαίνει σε βάρος των λοιπών ροών εργασίας του, ισχύει ιδιαίτερος τύπος δημοσιότητας των ενεργειών τω υπηρεσιών του, ως ακολούθως: α)Τηρείται ειδικό βιβλίο πρωτοκόλλου για τις αιτήσεις συνταξιοδότησης με στήλες στις οποίες καταχωρούνται τα εξής στοιχεία: -Αύξων αριθμός της αίτησης. -Ημερομηνία υποβολής της αίτησης και αντίστοιχος αριθμός πρωτοκόλλου. -Ονοματεπώνυμο αιτούντος. -Προβλεπόμενη κατά νόμο προθεσμία διεκπεραίωσης (60 ημέρες ή η προθεσμία που προβλέπεται από τη σχετική κοινή Υπουργική απόφαση για την κατηγορία του συγκεκριμένου αιτήματος (άρθρ. 5 νόμ. 1943/1991). -Αριθμός και ημερομηνία της απόφασης. β)Τα παραπάνω βιβλία πρωτοκόλλου τηρούνται κατά κατηγορία αιτημάτων (γήρατος, αναπηρίας, θανάτου, διαδοχικής ασφάλισης, Χωρών ΕΟΚ, Διακρατική κλπ.) ή συγκεντρωτικά, εφόσον ο συνολικός αριθμός των αιτημάτων δεν υπερβαίνει τις 200 αιτήσεις μηναία, για κάθε συγκεκριμένη μονάδα του Ιδρύματος. γ)Φωτοαντίγραφα των σελίδων των παραπάνω βιβλίων πρωτοκόλλου τοποθετούνται σε ειδικά κλασσέρς και είναι στη διάθεση κάθε ενδιαφερόμενου. δ)Τα κλασσέρς αυτά ενημερώνονται μέσα σε πρώτο δεκαήμερο κάθε μήνα, με νέα φωτοαντίγραφα των σελίδων, στις οποίες περιλαμβάνονται οι αιτήσεις που έχουν υποβληθεί τον προηγούμενο μήνα. Επίσης στο πρώτο δεκαήμερο κάθε μήνα, καταχωρούνται στις φωτοτυπημένες σελίδες και στις αντίστοιχες στήλες οι συνταξιοδοτικές αποφάσεις που εκδόθηκαν τον προηγούμενο μήνα. 5.Για το Ταμείο Επαγγελματικών και Βιοτεχνών Ελλάδος (ΤΕΒΕ) ισχύει το σύστημα δημοσιοποίησης της παρ. 1. Οι πίνακες δημοσιότητας που προβλέπονται από την παράγραφο αυτή, ενημερώνονται το πρώτο δεκαήμερο κάθε μήνα, με τις νέες αιτήσεις των ασφαλισμένων και τις αντίστοιχες αποφάσεις ή ενέργειες της κάθε Περιφερειακής Δ/νσης. Χώρος ανάρτησης των πινάκων καθορίζεται ο συνήθης χώρος ανακοινώσεων κάθε Περιφερειακής Δ/νσης ή Τμήματος ή Γραφείου, όπου υποβάλλονται αιτήσεις συνταξιοδότησης. 15Β.ΑΑ.α.114 Οργανισμοί Κοινωνικής ασφαλίσεως 137 6.Για τον Οργανισμό Γεωργικών Ασφαλίσεων (ΟΓΑ) λόγω του πολύ μεγάλου αριθμού των ασφαλισμένων του ισχύει ο παρακάτω τύπος δημοσιότητας των ενεργειών των υπηρεσιών του ως ακολούθως: α)Οι ανταποκριτές του ΟΓΑ σε κάθε δήμο ή κοινότητα της Χώρας, στους οποίους υποβάλλονται οι αιτήσεις συνταξιοδότησης, αναρτούν στο συνήθη χώρο των ανακοινώσεων του Δημοτικού ή κοινοτικού καταστήματος, αντίγραφα των διαβιβαστικών εγγράφων με τα οποία στέλνουν τις αιτήσεις αυτές στη διοίκηση του ΟΓΑ. Στα έγγραφα αυτά αναφέρονται τα ονοματεπώνυμα των ενδιαφερομένων, η ημερομηνία υποβολής των σχετικών αιτήσεων, καθώς και η ημερομηνία διαβίβασης των αιτήσεων στη διοίκηση του ΟΓΑ. β)Στην κεντρική υπηρεσία του ΟΓΑ αναρτάται κάθε μήνα μηχανογραφική κατάσταση στην οποία αναγράφονται κατά νομό και κοινότητα όλοι οι νέοι συνταξιούχοι οι οποίοι πληρώνονται το συγκεκριμένο μήνα, καθώς και η ημερομηνία υποβολής των αιτήσεων αυτών. γ)Αντίγραφο των καταστάσεων αυτών στέλνεται κάθε μήνα στις Νομαρχίες της Χώρας απ’ όπου μπορεί να ενημερώνεται σχετικά με τη συνταξιοδοτική του υπόθεση, κάθε ενδιαφερόμενος. 7.Οι προϊστάμενοι των αρμοδίων Υπηρεσιών όλων των ασφαλιστικών Οργανισμών, έχουν την ευθύνη για την ανάρτηση και ενημέρωση των πινάκων, του ειδικού βιβλίου πρωτοκόλλου, των μηχανογραφικών καταστάσεων και γενικά την παρακολούθηση του συστήματος δημοσιοποίησης. 8.Τα παραρτήματα Α, Β, Γ, Δ, Ε και ΣΤ αποτελούν αναπόσπαστο μέρος της απόφασης αυτής. 9.Η ισχύς της απόφασης αυτής αρχίζει από την 12.7.1991. (Ακολουθούν παραρτήματα).